CELEX: 62017CN0526
Language: bg
Date: 2017-09-04 00:00:00
Title: Дело C-526/17: Иск, предявен на 4 септември 2017 г. — Европейска комисия/Италианска република

16.10.2017   
            
            
               BG
            
            
               Официален вестник на Европейския съюз
            
            
               C 347/24
            
         Иск, предявен на 4 септември 2017 г. — Европейска комисия/Италианска република
   (Дело C-526/17)
   (2017/C 347/32)
   Език на производството: италиански
   
      Страни
   
   
      Ищец: Европейска комисия (представители: G. Gattinara, P. Ondrůšek, A. Tokár)
   
      Ответник: Италианска република
   
      Искания на ищеца
   
   
               —
            
            
               да се установи, че като е продължила до 31 декември 2046 г. срокът на концесията за строителство на автомагистрала A 12 Чивитавекия-Ливорно без да публикува каквото и да било обявление за поръчка, Италианската република не е изпълнила задълженията си по членове 2 и 58 от Директива 2004/18/ЕО на Европейския парламент и на Съвета от 31 март 2004 година относно координирането на процедурите за възлагане на обществени поръчки за строителство, доставки и услуги (ОВ L 134, 2004 г., стр. 114; Специално издание на български език, 2007 г., глава 6, том 8, стр. 116 и поправка в ОВ L 182, 2008 г., стр. 282), изменена,
            
         
               —
            
            
               да се осъди Италианска република да заплати съдебните разноски.
            
         
      Основания и основни доводи
   
   Комисията счита, че продължаването до 31 декември 2046 г. на концесията за строителство на автомагистрала A 12 Чивитавекия-Ливорно представлява изменение на съществено условие на концесията. След като концесията се изменя съществено, посоченото продължаване е равносилно на предоставянето на нова концесия за строителство и като такова трябва да бъде оповестено чрез публикуване на обявление за обществена поръчка. При положение че, напротив, не е публикувано такова обявление, Италианската република не е изпълнила задълженията си по членове 2 и 58 от Директива 2004/18/ЕО.